VS001589
Datum: 1998-06-14T02:00:00.000+02:00
datum_sodbe_i_stopnje: 2002-12-03T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice
fischer: hudi primeri
odskodnina: 12.936,07 EUR (prej 3.100.000,00 SIT)
opombe: II Ips 345/2006. Reviziji tožeče stranke je bilo delno ugodeno, in sicer je bila odškodnina za duševne bolečine zaradi zmanjšanja življenjskih aktivnosti zvišana za 500.000,00 SIT, to je od 1.000.000,00 SIT na 1.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Montažer in serviser telefonskih naprav.

## Škodni dogodek

Prometna nesreča.

## Poškodba

Kompresijski prelom telesa šestega prsnega vretenca z vertikalno zožitvijo ter udarnina prsnega koša in glave.

## Telesne bolečine

1.300.000,00 SIT Trpel je kontinuirane hude bolečine 2 dni, občasne hude bolečine 3 dni, kontinuirane zmerne bolečine 5 dni, občasne zmerne bolečine 2 do 3 mesece, kontinuirane lažje bolečine 2 tedna. Še vedno trpi občasne lažje bolečine, ki se bodo pojavljale tudi v prihodnje.

#### Hospitalizacija

Po škodnem dogodku je bil prepeljan v bolnišnico, kjer je bil pregledan v kirurški ambulanti. Opravljeno mu je bilo rentgensko slikanje in računalniška tomografija. Hospitaliziran je bil 5 dni.

#### Rehabilitacija

Fizikalno terapijo je izvajal že v bolnišnici in nato še mesec dni v zdravilišču. Doma je izvajal vaje za krepitev obhrbteničnih mišic.

#### Nevšečnosti med zdravljenjem

Bil je podvržen odvzemu krvi ter parentalni analgetični in infuzijski terapiji. Tri dni je moral strogo mirovati v postelji. V tem obdobju je bil praktično v celoti odvisen od nege in pomoči drugih. Dva meseca je hodil s pomočjo dokomolčnih bergel in nosil trotočkovni steznik. V bolniškem staležu je bil 4 mesece.

## Zmanjšanje življenjske aktivnosti

1.500.000,00 SIT Poškodba hrbtenice je pustila oškodovancu 10% trajno zmanjšanje splošne življenjske aktivnosti. Kot posledica utrpele poškodbe mu je ostala omejena gibljivost prsnega dela hrbtenice. Zaostale bolečine v hrbtu in nekoliko omejena gibljivost prsnega dela hrbtenice ga omejujejo v vsakdanjem življenju pri delih, ki zahtevajo trajno prisilno držo in držo v sklonjenem položaju, pri prenašanju in dvigovanju bremen ter daljšem sedenju. Oviran je pri nekaterih rekreativnih dejavnostih (košarka, sqash, vožnja z motorjem), kot tudi pri delu v službi in doma.

## Skaženost

300.000,00 SIT Trajna estetska posledica poškodbe se kaže kot vidna vidna, poudarjena prsna kifoza z vrhom v višini šestega prsnega vretenca, ki je fiksirana in se aktivno ne da korigirati.

---

ZOR člen 200, 203